CELEX: 62010CN0144
Language: et
Date: 2010-03-18 00:00:00
Title: Kohtuasi C-144/10: Eelotsusetaotlus, mille on esitanud Kammergericht Berlin (Saksamaa) 18. märtsil 2010 — Berliner Verkehrsbetriebe (BVG), avalik-õiguslik isik versus JP Morgan Chase Bank N.A., Frankfurt Branch

5.6.2010   
            
            
               ET
            
            
               Euroopa Liidu Teataja
            
            
               C 148/17
            
         Eelotsusetaotlus, mille on esitanud Kammergericht Berlin (Saksamaa) 18. märtsil 2010 — Berliner Verkehrsbetriebe (BVG), avalik-õiguslik isik versus JP Morgan Chase Bank N.A., Frankfurt Branch
   (Kohtuasi C-144/10)
   2010/C 148/26
   Kohtumenetluse keel: saksa
   
      Eelotsusetaotluse esitanud kohus
   
   Kammergericht Berlin
   
      Põhikohtuasja pooled
   
   
      Hageja: Berliner Verkehrsbetriebe (BVG), avalik-õiguslik isik
   
      Vastustaja: JPMorgan Chase Bank N.A., Frankfurt Branch
   
      Eelotsuse küsimused
   
   
               1.
            
            
               Kas nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (1) (edaspidi „määrus nr 44/2001”) artikli 22 punkt 2 kuulub kohaldamisele ka menetluste puhul, millega äriühing või muu juriidiline isik vaidlustab lepingulisest kokkuleppest tuleneva kohustuse täitmise nõude, kuna tema organite otsused, mille alusel on lepinguline kokkulepe sõlmitud, on vastuolu tõttu põhikirjaga kehtetud?
            
         
               2.
            
            
               Kas juhul, kui vastus punktis 1 toodud küsimusele on jaatav, kuulub määruse nr 44/2001 artikli 22 punkt 2 kohaldamisele ka avalik-õiguslike juriidiliste isikute suhtes, kui tsiviilkohtud peavad tegema kindlaks, kas nende organite otsused on kehtivad?
            
         
               3.
            
            
               Kas juhul, kui vastus punktis 2 toodud küsimusele on jaatav, peab vastavalt määruse nr 44/2001 artiklile 27 selle liikmesriigi kohus, kellele hagi on esitatud hiljem, peatama menetluse ka siis, kui ühe huvitatud poole väitel ei ole kohtualluvuse kokkulepe kehtiv, kuna see on sõlmitud tema organite otsuse alusel, mis on vastuolu tõttu põhikirjaga samuti kehtetu?
            
         
      (1)  EÜT L 12, lk 1; ELT eriväljaanne 19/04, lk 42.